**Tisztelt Szülők!**

2021. szeptember 2-án elkezdődik a 2021/2022-es tanév. Diákok az iskolapadba csak szigorú óvintézkedések betartása mellett ülhetnek vissza. A visszatérés feltételei:

* **A szülőnek ki kell tölteni a fertőzőmentességről szóló becsületbeli nyilatkozatot**
* **A nyilatkozat leadása nélkül a tanuló nem léphet be az iskola épületébe, nem vehet részt az oktatáson.**
* A közegészségügyi hivatal rendeletének értelmében minden tanulóknak **arcmaszkot** kell viselnie a tanítási órákon.
* A tanulóknak az iskolai folyosón, osztályváltáskor, mosdóban, napköziben is **arcmaszkot** kell viselniük.
* Plusz 1 pót arcmaszknak kell lenni minden tanulónál.
* **A tömegközlekedést használó diákoknak az autóbuszban is kötelező az arcmaszk használata.**
* Szülőnek biztosítani kell a gyermek számára papírzsebkendőt vagy papír törlőkendőt.
* A pedagógiai és nem pedagógiai alkalmazottaknak is kötelező az arcmaszk viselése.
* Minden reggel megmérjük a tanulók lázát, ha több mint 37,0°C, a diák nem léphet be az iskolába.
* Továbbra is érvényben van az oktatási minisztérium azon döntése, hogy betegség esetén a szülő 5 napra igazolhatja a gyermek hiányzását, tehét nincs szükség orvosi igazolásra.
* **Kérjük a Tisztelt Szülőket, hogy a kialakult veszélyhelyzetre való tekintettel a gyermeket semmiképp ne küldje iskolába, ha betegség tüneteit észleli rajta. Vigyázzunk gyermekeinre, vigyázzunk egymásra!**
* A tanítás kezdete: 7:30
* Reggel kizárólag a főbejárat lesz nyitva
* Szülők az iskola épületébe nem léphetnek be, a bejáratig kísérhetik a gyermeküket
* Az oktatás a hagyományos, iskolai órarend szerint folytatódik.
* Napközi és ebéd: 2021. szeptember 3-tól, péntektől
* Az évnyitó napján, 2021. szeptembenr 2-án sem ebéd, sem napközi nem lesz.

***A diákok az információkat és a fertőzőmentességről szóló nyilatkozatot elektronikus formában megkapják az osztályfőnöktől.***

**Tisztelt Szülők! Kedves Diákok!**

Sajnos ebben a nehéz időszakban is érvényben maradnak a szigorú intézkedések, melyet az országos járványügyi bizottság hozott. Ezek a szabályok Szlovákia egész területére kiható rendelkezések, melyek iskolánkban éppúgy kötelező érvényűek, mint az ország többi tanintézményében. Viszont pozitív tény, hogy lehet rövid ideig, de újra az oktatás helyszínén, az iskolában taníthatunk-tanulhatunk.

Tisztelt Szülők, köszönjük a fegyelmezett és türelmes hozzáállást, melyet tanúsítanak ebben a nehéz helyzetben!

Kedves nagycétényi diákok! Köszönjük, hogy nap mint nap segítetek abban, hogy iskolánk sikeresen működjön!

Reméljük, mihamarabb javul a helyzet. Tudjuk, hogy a maszkok viselete a tanítás alatt nagyon megnehezíti a tanítási-tanulási folyamatot, viselete pedagógus és diák számára egyaránt nehéz feladat. Egyelőre csak a maszkviseléssel, rendszeres fertőtlenítéssel, kézmosással és a teszteléssel védkezhetünk a fertőzés ellen.

További kitartást és jó egészséget kívánunk! Vigyázzunk gyermekeinkre és önmagunkra egyaránt!

***A Nagycétényi Alapiskola munkaközössége***